cyanic-selkie/wikianc huggingface dataset:
Зураглал
Төрөл ангилал
Зураглалыг хэлбэрийн хувьд үйл явдлын зураглал, хөрөг зураглал, байгалийн тухай зураглал, асуудал хөндсөн зураглал гэж ангилж болно. Сэтгүүлч Ш.Цэрэнпилийн зарим бүтээл нь хөрөг зураглал бол О.Дашбалбарын “Хаврын сүлжээ буюу уянгын халил хэмээх зураглал”, Т.Баасансүрэнгийн “Уул усны нутгаар”, С.Батмөнхийн “Голын урсгал” байгалийн тухай зураглал. Ж.Мягмарсүрэнгийн “Чив чимээгүй Туул” асуудал хөндсөн зураглал юм.
Сэтгүүл зүйн зураглал хоёр үндсэн төрөлтэй. Зураглалд юуг үзүүлж байгаагаар нь:
Өөрөөр хэлбэл сэтгүүл зүйд тодорхой мэдээллийг үйлийн эсвэл юмсын зураглалаар илэрхийлэн дамжуулдаг байна. Тодорхой нэг үйл, үйл явдлыг зураглал ашиглаж уншигчийн нүднээ харагдаж, чихнээ сонстох мэт тодоор хүргэх нь түүний тухай ярих, энгийн мэдээлэхээс илүү нарийн мэдээлэл болдог.
Эрдэм шинжилгээний өгүүлэл
Ж.Батбаатар, Зураглал сэтгүүл зүйн бичлэгийн нэгэн арга, хэрэглүүр болох нь
Ангилал:Богино өгүүллэг
Лазаро Ривас
Лазаро Ривас (Lázaro Rivas, 1975 онд төрсөн) — Кубын хөнгөн жингийн сонгомол бөх.
Эх сурвалж
Ангилал:1975 онд төрсөн Ангилал:Кубын бөх Ангилал:Кубачууд
Манаус
Манаус (Manaus) нь Бразилын Амазонас мужийн нийслэл хот юм. Негро болон Солимоэс голуудын нийлэх уулзварт оршино. Амазонас муждаа хүн ам хамгийн ихээр төвлөрсөн тус хот нь экотуризм ихээр хөгжсөн газар билээ. Манаус хот нь Төв Амазоны мезобүс, Манаусын микробүст харьяалагдах бөгөөд Бразилын хойд хэсэгт, холбооны нийслэл Бразилиагаас 1,932 км зайд байрладаг.
Өдгөө тус хот Амазоны зүрх, Ойн хот. хэмээн алдаршсан бөгөөд эдийн засгийн гол хөдөлгөгч хүч нь Манаусын аж үйлдвэрийн нөөц юм.
Хойд Бразилдаа хоёр дахь том хот болох тус хотын бүст 2008 оны байдлаар 2,006,870 оршин суугчтай байсан бөгөөд нийт Бразилдаа 12-т орно (Бразилын Газарзүй, Статистикийн Институт/2008). 2008 оны байдлаар Манаус хотдоо 1.71 сая хүн оршин сууж байсан нь Бразилдаа 8-д орох үзүүлэлт юм. Бразилын ҮНБ-д Манаусын гүйцэтгэх үүрэг жилээс жилд нэмэгдэж байгаа бөгөөд тус улсын эдийн засгийн 1.4%-г бүрдүүлж байна.
Эшлэл
Ангилал:Бразилын хот
Себастьян Коатес
Себастьян Коатес Нион (Sebastián Coates Nion; 1990 оны аравдугаар сарын 7, Монтевидео) — Уругвайн хөлбөмбөгчин, «Сандерленд» болон Уругвайн шигшээд харъяалалтай.
«Ливерпүүлээс» «Сандерлендад» зээлээр тоглож байгаад 2015 оны долдугаар сарын 1-нд жинхэлэн дөрвөн жилийн гэрээг 2 сая фунтээр байгуулжээ.
Цахим холбоос
Ангилал:2012 оны зуны олимпод оролцогч Ангилал:Уругвайн олимпын оролцогч Ангилал:Уругвайн шигшээ багийн хөлбөмбөгчин Ангилал:Хөлбөмбөгийн хамгаалагч Ангилал:Насьональ багийн тоглогч Ангилал:Ливерпүүл багийн тоглогч Ангилал:Сандерленд багийн тоглогч Ангилал:Спортинг Лиссабон багийн тоглогч Ангилал:Хөлбөмбөгийн Өмнөд Америкийн аварга Ангилал:Уругвайн хөлбөмбөгийн улсын аварга Ангилал:Уругвайчууд Ангилал:1990 онд төрсөн
1547 он
Гадаад холбоос
#
Рүүди Гей
Рүүди Гей (Rudy Gay, 1986 оны наймдугаар сарын 17-нд Мэриленд мужийн Балтимор хотод төрсөн) — Америкийн сагсан бөмбөгчин бөгөөд Үндэсний Сагсан Бөмбөгийн Холбооны Сакраменто Кингз болон Америкийн Нэгдсэн Улсын сагсан бөмбөгийн үндэсний шигшээ багт жижиг довтлогчийн байрлалд тоглодог юм. 2006 оны драфтын №8 Рүүди Гей Хьюстон Рокетс багт хуваарилагдсан ч тоглогч солилцооны (Шейн Батье, Стормайл Свифт нараар Рүүдиг сольсон) байдлаар Мемфис Гриззлийз (2006—2013) багт шилжжээ. Тус багт Бүх оддын тоглолтын цагирганд довтлох тэмцээнд өрсөлдөж байсан ба улирал бүр онооны дундаж тогтмол 10 болон 20 байсан ба 2009 оны арванхоёрдугаар сарын 13-нд Майами Хийт багийн эсрэг 41 оноо авч байв. 2013 оны нэгдүгээр сарын 30-нд Торонто Рэпторс багт элсчээ.
2013 оны арванхоёрдугаар сарын 9-нд тоглогчид солилцоогоор Сакраменто Кингз багт ирсэн.
Холбоос
Ангилал:1986 онд төрсөн Ангилал:НБА-гийн тоглогч Ангилал:АНУ-ын шигшээ багийн сагсан бөмбөгчин Ангилал:Сагсан бөмбөгийн жижиг довтлогч Ангилал:Сакраменто Кингз багийн тоглогч Ангилал:Америкчууд
Stromae бүтээлүүд
Stromae бүтээлүүд (Stromae discography) - нь бүтээлүүд Поль Ван Авер. Түүний анхны дуу нь «Faut que t’arrête le Rap» бөгөөд «Alors on dance» дуугаараа нэрд гарчээ юм. Анхны цомог нь «Juste un cerveau, un flow, un fond et un mic…» нэртэй.
Иш үндэс
Ангилал:Stromae
Пеннсилвани
Пеннсилванийн Хамтын Нөхөрлөл (Commonwealth of Pennsylvania) нь Америкийн Нэгдсэн Улсын Зүүн Хойд хэсгийн Дундад Атлантын бүсэд орших муж улс. Өмнө талаараа Делавар, Мэрилэнд, баруун өмнөд талаараа Баруун Виржини, баруун талаараа Охайо, хойд талаараа Нью-Йорк Муж Улс болон Канадтай, зүүн талаараа Нью-Жерси муж улстай тус тус хиллэдэг. Муж улсын хамгийн олон хүн амтай хотууд гэвэл Филаделфиа, Питтсбург, Аллентаун болно.
Гадны холбоос
* Ангилал:АНУ-ын холбооны муж улс
Александр Алехин
Александр Александрович Алехин (1892 оны аравдугаар сарын 31 (19)-нд Хаант Орос Улсын Москва хотод төрсөн - 1946 оны гуравдугаар сарын 24-нд Португалын Эшторил хотод нас барсан) - Оросын, францын шатарчин. Оросын эзэнт улс, Зөвлөлт Холбоот улс, Францын нэрийн өмнөөс шатар тоглож байсан Дэлхийн шатрын 4 дэх аварга юм.
Алехин дэлхийн нэгдүгээр дайны өмнөхөн 1914 онд Санкт-Петербургийн тэмцээнд гуравдугаар байр эзэлж дэлхийн хамгийн хүчтэй шатарчдын нэг болж байсан. 1920 онд ЗХОУ-ын анхны аварга болж, 1921 онд Зөвлөлт Оросыг орхин Франц руу цагаачилж 1925 онд тус улсын иргэншилтэй болжээ. 1927 онд А.Алехин алдарт ялагдашгүй Хосе Рауль Капабланка-г хожиж дэлхийн аварга болсон. Алехин 1929, 1934 онуудад хоёр удаа Ефим Боголюбовтой хийсэн тулаанд аварга цолоо хамгаалж, 1935 онд ирээдүйн ФИДЕ-гийн ерөнхийлөгч Макс Юве-д ялагдсан ч хоёр жилийн дараа дахин тулаанд ялж, дэлхийн аварга цолоо 1946 оны хавар нас барах хүртлээ хадгалж чадсан. Алехин бол дэлхийн аварга байхдаа нас барсан цорын ганц шатарчин юм.
Сибирийн хүрэн баавгай
Сибирийн хүрэн баавгай (Ursus arctos collaris) Сибирийн ихэнх хэсэг, Монголын хойд хэсэг, Шинжааны алс хойд нутаг, Казахстаны зүүн хэсэгт тархсан хүрэн баавгайн (Ursus arctos) дэд зүйл.
Хүлэмжийн хий
Хүлэмжийн хий нь нарнаас ирж буй цацраг туяаг өөртөө шингээж аван цацруулдаг нэгэн төрлийн агаарын давхарга юм. Энэ үйл явц нь хүлэмжийн нөлөөний гол учир шалтгаан юм. Озон буюу O3, усны уур, метан, нитро буюу N2O, CO2 гэсэн хийнүүд нь дэлхийн агаар мандалд зонхилох хүлэмжийн хийнүүд юм. Нарны аймгийн Сугар, Ангараг гаригууд болон Санчир гаригийн дагуул Титаны агаар мандал нь хүлэмжийн нөлөө явагдаж болох хийг агуулсан байдаг. Хүлэмжийн хий нь дэлхийн температурт ихээр нөлөөлдөг, хүлэмжийн хийгүй байсан бол дэлхийн гадаргын дундаж температур -18°C байх байсан бөгөөд одоо байгаагаас дунджаар 33°C бага дулаантай байх байжээ.
Сибирийн хүрэн баавгай
Тодорхойлолт
Сибирийн хүрэн баавгай Евразийн хүрэн баавгай, Камчаткын баавгайн дундах хэмжээтэй. Евразийн хүрэн баавгайг бодвол том, өтгөн ястай, томоохон гавалтай бол Камчаткын хүрэн баавгайнаас жижиг. Үс нь бусад хүрэн баавгайн дэд зүйлүүдээс илүү их. Бараан хүрэн зүстэй бөгөөд хөл нь бараан. Гэхдээ цайвар хүрнээс бараан хүрэн хүртэл янз бүрийн зүс байж болно. Савар нь харавтар хүрэн, сайн махийсан, 85 мм урттай. Хэмжээ, зүс, түрэмгийг зангаараа Хойд Америкийн Гриззли баавгайтай төстэй.
Александр Алехин
Намтар
Александр Алехин 1892 оны 10 дугаар сарын 19-нд (31) Москвад төрсөн. Түүний аав Александр Иванович Алехин (1856-1917) нь язгууртны гэр бүлээс гаралтай бөгөөд Воронеж мужийн Землянск дүүргийн Касторный хотын ойролцоо эдлэн газар эзэмшдэг байсан бол ээж Анисья Ивановна (1861-1915) нь чинээлэг нэхмэлийн үйлдвэрлэгч "Трехгорная үйлдвэр"-ийн эзэн Прохоровын охин байв.
Хүлэмжийн хий
Аж үйлдвэрийн эрин үеийн эхлэл 1750-1800 оны үед чулуун нүүрсийг түлш болгон дэлхий даяар хэрэглэж байсан нь агаар мандал дахь CO2 буюу нүүрстөрөгчийн давхар исэл 280 ppm-ээс 397 ppm болоход хүргэжээ. Хүний үйл ажиллагаанаас үүдэлтэйгээр агаар мандал дахь CO2 нь карбон суурьтай түлшний шаталт, голчлон мод,нүүрс, шатахуун, болон байгалийн хийн шатаалтаас болон ихэсч байна.
Сибирийн хүрэн баавгай
Лавлах материал
http://www.russianbearhunt.com/
Ангилал:Баавгайнхан
Хүлэмжийн хий
Дэлхий дэх хүлэмжийн нөлөөнд үүлний үзүүлэх нөлөө
Дэлхий дэх хүлэмжийн нөлөөнд нөлөөлдөг хий бус нөлөөлөгч нь үүл юм. Бас л нарны туяаг өөртөө шингээн цацруулдаг нь хүлэмжийн хийтэй адилхан үр дүнг үзүүлдэг. Үүл нь агаар мандалд буй усны дусал болон мөсөн талстууд юм.
Александр Алехин
Намтар
Александр долоон настайдаа шатар тоглож сурсан. Үүний дараа удалгүй тэрээр менингитээр хүндээр өвчилсөн, үүний дараа эцэг эх нь түүнийг гурван жилийн турш шатар тоглохыг хориглов. Дэлхийн аварга Алехины намтар бичэгч С.Воронков энэ өвчин нь хүүхдэд шатартай холбоотой дэмийрэл үүсгэдэг гэж үздэг байсантай холбоотой гэжээ. Дараа нь Алехин: "Би 7 настайгаасаа шатар тоглож байсан ч 12 настайгаасаа эхлэн нухацтай тоглож эхэлсэн" гэж дурссан байна.
Александр анхан шатны боловсролоо гэртээ авсан. 1902-1910 онд тэрээр багш Лев Поливановын үүсгэн байгуулсан нэр хүндтэй хувийн эрэгтэй гимназид суралцжээ. Гимназийн нэг ангийнхан нь Александрыг (гэрийн болон сургуулийн хоч - Тиша) нөхөрсөг бус, хамтарсан зугаа цэнгэлд оролцдоггүй, нэгэн хувиа хичээсэн, бусдад хүйтэн ханддаг байсныг дурссан байдаг.
Багад нь түүнийг Тихон /Тишей/ Алехин гэдэг байсан боловч 1907 онд Тихон нэрээ сольж Александр болгосон.
1902 онд Америкийн мастер Харри Пиллсбери Москвад зочилж, шатрын клубт 22 самбар дээр нэгэн зэрэг хараагүй тоглолт хийхэд ах Алексей Алехин түүнтэй тэнцсэн байна. Энэ үйл явдал Александрт хүчтэй сэтгэгдэл төрүүлэв. Ангийнхных нь дурсамжаас үзэхэд тэрээр хичээлдээ байнга шатраар хичээллэдэг байсан - тэрээр дэлхийн өнцөг булан бүрээс ирсэн сурвалжлагчидтай захидал харилцааны замаар асуудлыг шийдэж, хараагүй тоглодог эсвэл тоглоомын нүүдлийг судалдаг байжээ.
1907 онд алдарт шатарчин Федор Дуз-Хотимирский ах дүү хоёрт шатарын хичээл зааж байжээ. 1907 онд Александр анх удаа Москвагийн шатрын клубт сонирхогчдын тэмцээнд оролцов.
Хүлэмжийн хий
Дэлхийн дулаарлын идэвх
Ангилал:Хий Ангилал:Уур амьсгал судлал Ангилал:Хүлэмжийн хийн ялгаралт
Александр Алехин
Намтар
1909 онд 16 настай Алехин Москвагийн аварга шалгаруулах тэмцээнд 5 дугаар байр эзэлж, Петербург хотод болсон Бүр оросын шатар сонирхогчдын тэмцээнд түрүүлжээ. Мөн тэр жилдээ Павел Боборовын хэвлүүлэн гаргадаг «Шатрын тойм/Шахматное обозрение/» сэтгүүлтэй Алехин хамтран ажиллах болжээ.
Ах Алексей Алехин 1913 оны 1 дүгээр сараас өөрийн «Шатрын мэдээ / Шахматный вестник/» сэтгүүл 1000 ширхэгээр гаргаж эхэлсэн байна. Дүү Александр энэ ажилд идэвхтэй оролцож өөрийн болон бусдын тоглолтыг тайлбарлан дүн шинжилгээ хийдэг байжээ. «Шахматный вестник» 1916 оны 10 дугаар сар хүртэл хэвлэгдэн гарч байжээ.
1917 оны Оросын хувьсгал Алехиныг язгууртан, хөрөнгө чинээгээс нь салгав. Москва хотод 1920 оны 3 дугаар сарын 5-нд Алехин Александра Батаеватай гэрлэжээ.
1920 оны 12 дугаар сард шатарчин Коминтернийн төлөөлөгчдийн Урал, Сибирийн хотууд руу хийсэн сурталчлах аялалд орчуулагчаар (тэр англи, франц, герман хэлээр ярьдаг) явж ажилласан байна. Энэ аялалдаа тэрээр Коминтерн дэх Швейцарийн Социал Демократ Намыг төлөөлж байсан Швейцарийн сэтгүүлч Анна-Лиза Рюггтэй танилцсан юм. Улмаар 1921 оны эхээр Алехин Батаевагаас салж, 3 дугаар сарын 15-нд Рэггтэй гэрлэжээ. Үүний дараа Алехин ЗХОУ-аас гарч Латви явах зөвшөөрөл авчээ. 1921 оны 5 дугаар сард тэрээр гэргийн хамт Ригад ирж тэндээсээ Литваар дамжин Берлин оржээ. Берлинд ирээд эхнэр Анна-Лиза Рюггээс салжээ. Берлинд Алехин алдарт Тейхман (3:3) болон Земиш (2:0) нартай тоглосон байна. Мөн 1921 онд Триберг, Будапешт болон Хааг хотод болсон тэмцээнд түрүүлжээ.
1924 онд Алехин францын иргэншил авах оролдлого хийсэн боловч бүтээгүй зөвхөн Францын шатрын холбооны ерөнхийлөгч Фернан Гаварри-гийн шууд дэмжлэгээр 1927 оны сүүлчээр иргэншил авчээ.
Капабланкатай хийсэн тоглолт 1927 оны намар Буэнос-Айрес хотод болсон. Лондонгийн протоколын дагуу тус тэмцээнд ялахын тулд зургаан тоглолтод хожих шаардлагатай байв. Нээлтийн тоглолтод Алехин ялалт байгуулж, гурав, долоо дахь удаагаа хожигдож, арван хоёрдугаар үед дахин тэргүүлж, тоглолтыг ялалтад хүргэв.
Сүүлчийн буюу гучин дөрөв дэх тоглолтыг Алехин хоёр нэмэлт тэмээтэй төгсгөлийг түр хойшлуулав. Капабланка хариу тоглолтод ирээгүй бөгөөд тоглолтыг хөжигдөж байгаагаа мэдэгдсэн захидал илгээж, Алехиныг тоглолтонд ялалт байгуулсанд нь баяр хүргэсэн байна. Нийт оноо +6 −3 =25 өрсөлдөгчийн талд байжээ. А.Алехиныг дэлхийн аварга гэж зарласны дараа олон түмэн түүнд баяр хүргэж гар дээрээ өргөн зочид буудалд хүргэжээ. Тоглолтын төгсгөлд Алехин эхнэрийнхээ хамт Чилид очиж, усан онгоцоор Барселон руу явсан бөгөөд тэд мөн хүмүүс шуугиантай хүлээж авчээ.
1932 оны 12 дугаар сараас 1933 оны 5 дугаар сар хүртэл А.Алехин АНУ, Мексик, Хавайн арлууд, Япон, Шанхай, Хонконг, Филиппин, Сингапур, Индонези, Шинэ Зеланд, Цейлон, Александриа, Иерусалим, Генуя зэрэг газрудаар шатрын тоглолтын аян хийсэн.
1930-аад оны дундуур Алехины шатрын карьер буурч, архинд донтож эхэлжээ. 1934 оноос карьераа дуустал тэрээр нэг ч чухал тэмцээнд түрүүлээгүй байна. Зөвлөлтийн шатрын түүхчид Алехин Орос нутгаа санаж байсан тухай, яг тэр үед ЗСБНХУ-тай эвлэрэх гэж оролдсон тухай мөн бичсэн байдаг.
1939 онд Алехины «Миний сайн өргүүд /Мои лучшие партии/ (1924—1937)» гэдэг шинэ ном гарчээ.
Алехин мууранд маш их хайртай байсан. Түүний сиамын муур "Чесс" (англи хэлнээс орчуулсан - "шатар") тэмцээнд сахиус шиг байнга оролцдог байв. Эйве-тэй хийсэн эхний тоглолтын үеэр муур тоглолт бүрийн өмнө самбарыг үнэрлэж байжээ.
1946 оны 3-р сарын 23-нд ФИДЕ-гийн Гүйцэтгэх хороо Алехин-Ботвинникийн тоглолтыг явуулахаар албан ёсоор шийдвэрлэж, 3-р сарын 24-ний өглөө Алехин Португалийн Эшторил хотын "Парк" зочид буудлын өрөөндөө нас барсан байдалтай олджээ. Тэрээр шатрын тавцангийн ширээний ард түшлэгтэй сандал дээр сууж байсан байдалтай олджээ.
Ангилал:Шатрын дэлхийн аварга Ангилал:Шатарчин Ангилал:Оросын шатарчин Ангилал:ЗХУ-ын шатрын аварга Ангилал:Оросын шатрын улсын аварга Ангилал:Францын шатарчин Ангилал:Орчуулагч Ангилал:Оросын цагаач Ангилал:Антисемитизмын зохиогч Ангилал:Шатрын ном зохиогч Ангилал:Гэгээн Георгийн одон шагналтан Ангилал:Оросууд Ангилал:1892 онд төрсөн Ангилал:1946 онд өнгөрсөн
Жонатан Шмид
Жонатан Шмид (Jonathan Schmid; 1990 оны зургадугаар сарын 22, Страсбург) — Францын хөлбөмбөгчин, Германы «Хоффенхаймийн» хагас хамгаалагч. Австри эцэгтэй тэрээр 2008 оноос Германд хөлбөмбөгөөр бэлтгэгдэх болжээ. 2008/2009 онд «Фрайбургийн» академид элссэнээр амжилтаа ахиулах болжээ.
Жонатан 2015 оны зун «Хоффенхаймд» 3,5 сая еврогоор элсэв.
Гадны холбоос
Ангилал:Францын хөлбөмбөгчин Ангилал:Хөлбөмбөгийн хагас хамгаалагч Ангилал:Фрайбург багийн тоглогч Ангилал:Хоффенхайм багийн тоглогч Ангилал:Францчууд Ангилал:1990 онд төрсөн
Силвио Мартинелло
Силвио Мартинелло (Silvio Martinello, 1963 оны 1 сарын 19-нд Падуад төрсөн) нь Италийн дугуйчин юм. Тэрээр 1996 оны зуны олимпоос эрэгтэйчүүдийн налуу замын оноот уралдааны төрөлд алтан медаль, 2000 оны зуны олимпоос эрэгтэйчүүдийн мэдисон төрөлд Марко Виллагийн хамтаар хүрэл медаль хүртжээ. Мартинелло 1986 онд мэргэжлийн дугуйчин болж, 2004 онд зодог тайлсан.
Эшлэл
Ангилал:1963 онд төрсөн Ангилал:Италийн дугуйчин Ангилал:Италийн олимпын аварга Ангилал:Италийн олимпын хүрэл медальтан Ангилал:Италичууд
Анааш
Анааш нь Африк тивд амьдардаг салаа туурайтай хөхтөн ба хуурай газар амьдарч буй амьтдаас хамгийн өндөр бөгөөд хамгийн том хивэгч амьтан юм.
Биеийн бүтэц
Нас бие гүйцсэн эр анааш дунджаар 1,191кг ба эм нь 828кг байна. Өндөр нь 4.3-5.2м ба хамгийн өндөрт бүртгэгдсэн анааш 6м хүрч байжээ. Анааш нь голдуу саванна, өвст тал, ойрхог газраар нутаглана. Хуайс мод ихтэй газар дурлана. Арьс нь шаргал бордуу өнгийн толбо хээтэй ба цагаан судлуудаар эрээлжилсэн байдаг ба бүх анааш өөр байдаг. Анааш нь хөнгөн зөөлөн алхаа, явдалтай ч хэрэгцээтэй үед цагт 55км-с илүү хурдалж чаддаг ажээ. Анаашийн зүрх 10кг хүртэл жинтэй, 60см урттай том байдаг. Энэ нь зүрхнээс тархи хүртэл 2м зайнд цус шахахад зохицсон ба бусад том хөхтнөөс 2 дахин өндөр цусны даралттай юм. 50 см хүрэх урт хэлтэй ба үүгээрээ өндөр модны оройгоос навч зэргийг ороон авч иддэг. Анааш нь хөхтний дотор хамгийн богино унтдаг амьтан юм. Нэг өдөрт 10-20 минут, уртдаа л 1 цаг гаруй унтдаг аж.
Үржил
Эм анааш 400-460 өдөр үр төлөө тээх ба ихэвчлэн нэг тугал төрүүлнэ. Ховор тохиолдолд ихэрлэдэг. Дөнгөж төрсөн нялх анааш 1.8м өндөр, 50кг жинтэй байх ба хэдхэн цагийн дотор хөл дээрээ тэнцэн гүйж, давхина. 4 нас хүрээд нас бие гүйцэх ба 25 хүртэл насалдаг. Амьтны хүрээлэн зэрэг газар 35 наслах нь бий.
Цахим холбоос
Ангилал:Салаа туурайтан
Чинь Жун-у
Чинь Жун-у (солонгосоор 진종오 - чин-жунг-у, англид Jin Jong-oh, орост Чин Джон О; 1979 оны 9 сарын 24-нд Канвонь аймагт төрсөн) — 2004, 2008, 2012 оны гурван олимпод оролцож 50 м-ийн спорт, 10 м хийн гар бууны дасгалд гурван алт, хоёр мөнгөн медаль хүртсэн, багийн буудлагын дэлхийн аварга, ДАШТ-ын хүрэл медальт, Азийн наадам, дэлхийн цомын аварга Өмнө Солонгос улсын эрэгтэй гар бууч.
Ангилал:Өмнөд Солонгосын буудлагын тамирчин Ангилал:Өмнөд Солонгосын олимпын аварга Ангилал:Өмнөд Солонгосын олимпын хүрэл медальтан Ангилал:2004 оны зуны олимпод оролцогч Ангилал:2008 оны зуны олимпод оролцогч Ангилал:2012 оны зуны олимпод оролцогч Ангилал:2016 оны зуны олимпод оролцогч Ангилал:Өмнөд Солонгосчууд Ангилал:1979 онд төрсөн
Машин сургалт
Машины сургалт нь өгөгдсөн ажлыг эсвэл мэдээллийг тусгай зааварчилгаа буюу програм ашиглалгүйгээр тодорхой алгоритмууд ба статистик загварууд ашиглан тухайн өгөгдөл ажлын нийтлэг шинж төлөв дээр үндэслэж судалдаг сурч авдаг ажиллагаа юм. Энэ нь хиймэл оюуны салбарын нэгэн дэд хэсэг болно. Машин сургалтын алгоритмууд нь даалгаврыг гүйцэтгэхийн тулд тодорхой програмчлалгүйгээр урьдчилан таамаглал, шийдвэр гаргахын тулд " сургалтын өгөгдөл " гэгддэг түүврийн өгөгдөл дээр суурилсан математик загварыг бий болгодог. [1] Машин сурах алгоритмууд нь имэйлийн шүүлтүүр, компьютерийн хараа гэх мэт олон янзын хэрэглээнд хэрэглэгддэг бөгөөд уг ажлыг үр дүнтэй гүйцэтгэх ердийн алгоритм боловсруулахад хэцүү, эсвэл боломжгүй байдаг.
Машины сургалт нь тооцооллын статистиктэй нягт холбоотой бөгөөд энэ нь компьютер ашиглан таамаглал дэвшүүлэхэд чиглэгддэг. Математикийн оновчлолыг судлах нь машин техникийн чиглэлээр арга, онол, хэрэглээний чиглэлийг өгдөг. Мэдээлэл олборлох нь машин сургалтын хүрээнд явагддаг салбар бөгөөд хяналтгүй суралцах замаар мэдээллийн хайгуулын ажилд төвлөрдөг. [3] Бизнесийн асуудалд зориулан машин сурах аргыг урьдчилан таамаглах аналитик гэж нэрлэдэг.
Нэр томьёо
Машины сургалт гэсэн нэр томьёог 1959 онд Артур Самуел өгчээ. Том М.Митчелл нь машин сургалт чиглэлээр судлагдсан алгоритмуудын талаар илүү өргөн хэрэглэгддэг, илүү албан ёсны тодорхойлолтыг өгчээ. "Компьютерийн програмыг зарим ангиллын даалгавар Т, гүйцэтгэлийн хэмжүүр P- тэй харьцуулахад Е туршлагаас суралцана гэж хэлсэн. Т- т даалгаврын гүйцэтгэлийг P- ээр хэмжсэнээр Е туршлага сайжирна. " Машин сургалттай холбоотой зорилтуудын энэ тодорхойлолт нь танин мэдэхүйн үүднээс энэ талбарыг тодорхойлохоос илүү үндсэн үйл ажиллагааны тодорхойлолтыг санал болгодог.
Машин сургалтын даалгавар ажлууд
Машин сургалтын даалгавруудыг хэд хэдэн өргөн ангилалд ангилдаг. Хяналттай сургалтанд алгоритм нь оролт, хүссэн гаралтыг хоёуланг нь агуулсан өгөгдлийн багцаас математик загварыг бий болгодог. Жишээлбэл, хэрэв даалгавар нь зураг нь тодорхой обьект агуулж байгаа эсэхийг тодорхойлж байгаа бол хяналттай сургалтын алгоритмын сургалтын мэдээлэлд тухайн обьекттой (оруулах) дүрсгүй, зураг бүрийг тодорхойлдог шошго (гарц) байдаг. энэ зүйлийг агуулж байсан. Онцгой тохиолдолд оролтыг зөвхөн хэсэгчлэн ашиглах боломжтой эсвэл тусгай санал хүсэлтээр хязгаарлаж болно. Хагас хяналттай сургалтын алгоритмууд нь сургалтын бүрэн бус өгөгдлөөс математик загварыг боловсруулдаг бөгөөд түүврийн оролтын нэг хэсэг нь шошготой байдаг.
Ангиллын алгоритм ба регресс алгоритм нь хяналттай сургалтын нэг төрөл юм. Гарцууд хязгаарлагдмал утгатай хязгаарлагдах тохиолдолд ангиллын алгоритмуудыг ашигладаг. И-мэйлүүдийг шүүлтүүрлэдэг ангиллын алгоритмын хувьд оролт нь ирж буй имэйлийн имэйл бөгөөд гаралт нь имэйлийн хавтасны нэр болно. Спам имэйлийг тодорхойлдог алгоритмын хувьд гаралт нь " спам " эсвэл "спам биш" гэсэн утгатай бөгөөд Boolean-ийн үнэн ба худал утгыг харуулдаг. Регрессийн алгоритмууд нь тасралтгүй гаралтаар нэрлэгддэг бөгөөд энэ нь муж дотор ямар ч утгатай байж болно гэсэн үг юм. Тасралтгүй утгын жишээ бол объектын температур, урт эсвэл үнэ юм.
Хяналтгүй сургалтанд алгоритм нь зөвхөн орц, хүссэн гаралтын шошго агуулаагүй өгөгдлийн багцаас математик загварыг бий болгодог. Хяналтгүй сурах алгоритмууд нь өгөгдлийн цэгүүдийг бүлэглэх эсвэл кластер хийх гэх мэт өгөгдлүүдийн бүтцийг олоход ашиглагддаг. Хяналтгүй суралцах нь өгөгдлийн хэв шинжийг олж авах, оролтын онцлог шинж чанаруудыг ашиглан ангиллыг ангилах боломжтой. Хэмжээ багасгах нь өгөгдлийн багц дахь " шинж чанарууд " буюу оролтын тоог бууруулах үйл явц юм.
Идэвхтэй сурах алгоритмууд нь төсөвт суурилсан хязгаарлагдмал орцын хүссэн үр дүнд (сургалтын шошго) хандах, сургалтын шошгыг олж авах орцын сонголтыг оновчтой болгох боломжийг олгодог. Интерактив байдлаар ашиглах тохиолдолд эдгээрийг шошготой болгох зорилгоор хэрэглэгчдэд танилцуулж болно. Арматурын сургалтын алгоритмууд нь динамик орчинд эерэг ба сөрөг бэхлэлт хэлбэрээр санал хүсэлтийг өгдөг бөгөөд бие даасан автомашин эсвэл хүний өрсөлдөгчийн эсрэг тоглоом тоглоход ашигладаг. Машин сурах бусад мэргэшсэн алгоритмуудад сэдэвчилсэн загварчлал багтдаг бөгөөд үүнд компьютерийн програмд байгалийн хэлний баримт бичгийн багц өгдөг ба үүнтэй ижил сэдвийг багтаасан бусад баримт бичгүүдийг олдог. Машины сургалтын алгоритмыг нягтралын тооцооллын асуудалд ажиглагдахгүй байх магадлалын нягтралын функцийг ашиглаж болно. Мета сургалтын алгоритмууд нь өмнөх туршлага дээрээ үндэслэн өөрсдийн индуктив хэвийх утгыг сурдаг. Хөгжлийн робот техникийн чиглэлээр робот сургалтын алгоритмууд нь сургалтын хөтөлбөр гэж нэрлэгддэг, өөрийгөө удирдан чиглүүлж буй хайгуул, хүмүүстэй харилцах замаар шинэ ур чадварыг хуримтлуулах зорилгоор өөрсдийн туршлага судлах дарааллыг бий болгодог. Эдгээр роботууд нь идэвхтэй суралцах, төлөвших, моторын синергетик, дууриамал гэх мэт удирдамж механизмыг ашигладаг.
Сонин сэтгүүл
=Бусад үзэх=
Эх сурвалж
Ангилал:Сургалт Ангилал:Кибернетик Ангилал:Машины сургалт Ангилал:Ангилал зүй
Утасгүй мэдрэгч сүлжээ(WSN)
Утасгүй мэдрэгчтэй сүлжээ нь хэм, дуу чимээ, даралт зэрэг физикийн болон байгаль орчны нөхцөл байдлыг хянаж, интернет сүлжээгээр дамжуулан үндсэн хэсэгт мэдээллийг дамжуулдаг орон зайн хувьд чөлөөт байдлаар тархсан мэдрэгчийн зангилаануудаас бүрддэг.Мессежүүд нь дундын мэдрэгч зангилаануудаар тараагддаг бөгөөд Multiple шугамаар эсвэл хопуудаар замчлал хийдэг.
Утасгүй мэдрэгч сүлжээний хэрэглээ
Мэдрэгчийг олон янзын физик үзүүлэлт эсвэл нөхцлийг илрүүлэх эсвэл хянахад хэрэглэдэг. Утасгүй мэдрэгч нь уламжлалт утсан мэдрэгчээс илүү их давуу талтай. Тэд тараан байрлуулалтын өртөг болон саатлыг бууруулаад зогсохгүй,мөн ямар ч орчинд хэрэглэгдэж болно,ялангуяа уламжлалт утастай мэдрэгчийг байрлуулах боломжгүй орчинд,жишээ нь тааламжтай бус нутаг дэвсгэр,тулааны талбай,сансар огторгуй эсвэл гүн далайд. WSN –ын анх далайн ажиглалтын том хэмжээний акустик ажиглалтын системээс газрын илрүүлэлтийн алсын мэдрэгчийн жижиг сүлжээ хүртэл цэргийн хэрэглээнд зориулж гаргасан. Гэхдээ бага өртөгтэй мэдрэгчүүд,утасгүй холбоо харилцаа нь иргэний болон цэргийн салбарт аль алинд нь өргөн хэрэглэгддэг болсон.
Утасгүй мэдрэгчтэй сүлжээний стандарт
WSN-ийн дэлхий дахины хөгжилд түүний хэрэглээг хөнгөвчлөхийн тулд энэ салбарт мэдрэгч бүтээгдэхүүний өртөг багатай томоохон зах зээлийг бий болгох хэрэгтэй байна. Энэ зорилгоор холбогдох стандартыг гаргах нь чухал бөгөөд ингэснээр янз бүрийн үйлдвэрлэгч нарын мэдрэгчийн бүтээгдэхүүнүүд нь уг стандартын дагуу бүтээгдэхүүнээ үйлдвэрлэн гаргадаг. Олон тооны стандартын байгууллагуудад өртөг багатай, харилцан уялдаатай ажиллах төхөөрөмжтэй зах зээл бий болж, өмчлөлийн хувьд тохирохгүй ч сүлжээний протоколын тархацаас сэргийлэхийн тулд маш их зүйлийг хийсэн ба хийгдсээр байна. Тодорхой хэмжээгээр WSN нь технологийн хувьд амжилтанд хүрсэн нь эдгээр стандартын хүчин чармайлтаас хамаарч байна.
Утасгүй мэдрэгч сүлжээний протокол
Утасгүй мэдрэгч сүлжээний протоколын багц нь таван протоколын түвшинээс бүрдэнэ. Үүнд: физик түвшин, өгөгдлийн сувгийн түвшин, сүлжээний түвшин, дамжууллын түвшин, хэрэглээний түвшин.
Хэрэглээний түвшин
Олон төрлийн хэрэглээ-түвшингийн протоколыг агуулж, янз бүрийн мэдрэгчийн сүлжээний хэрэглээг үүсгэдэг. Хэрэглээний түвшин нь асуулгын түгээлт, зангилааны байршил, цаг хугацааны синхрон байдал, сүлжээний аюулгүй байдал зэрэг янз бүрийн мэдрэгчийн сүлжээг гүйцэтгэдэг олон төрлийн хэрэглээний давхаргыг багтаадаг. Жишээ нь мэдрэгчийн менементийн протокол (SMP) бол янз бүрийн даалгавар гүйцэтгэх програм хангамжийн ажиллагааг хангадаг хэрэглээний түвшингийн менежментийн протокол юм. Энэ нь байршилтай холбоотой тоо мэдээг солилцох, мэдрэгчийн зангилаануудыг нэгэн зэрэг байлгах, мэдрэгчийн зангилаануудыг хөдөлгөх, мэдрэгчийн зангилаануудыг хуваарьт оруулах, мэдрэгчийн зангилааны статусын асуулгыг гаргах зэрэг үүрэгтэй. Мэдрэгчийн асуулга болон мэдээллийг түгээх протокол (SQDDP) нь асуулга гаргах, асуулгад хариулах, хариуг цуглуулахад холбоостой хэрэглэгчийн хэрэглээг хангаж өгдөг. Мэдрэгчийн асуулга болон даалгаврын хэл (SQTL) нь WSN-д холбогч суурь програмыг гүйцэтгэхэд хэрэглэгддэг мэдрэгчийн програмчлалын хэлийг хангаж өгдөг.
Дамжууллын түвшин
Мэдрэгчийн зангилаа болон шонгуудын хооронд найдвартай төгсгөлөөс төгсгөл рүү хүргэлтийг хариуцдаг. Эрчим хүч, тооцоолол, хадгалалтын хязгаарлалтын улмаас уламжлалт дамжууллын протоколыг өөрчлөлтгүйгээр мэдрэгчийн сүлжээнд шууд хэрэглэж болохгүй. Жишээ нь уламжлалт төгсгөлөөс төгсгөлд дахин дамжуулалтанд суурилсан алдааны хяналт болон тээврийн хяналтын протоколд \ТСР\ хэрэглэгдэж байсан цонхонд суурилсан хэт ачааллын хяналтын механизмыг мэдрэгчийн сүлжээнд шууд хэрэглэж болохгүй, учир нь тэдгээр нь нөөцийн ашиглалтаараа хангалттай биш юм. Нөгөө талаар мэдрэгчийн сүлжээ нь тусгай хэрэглээтэй. Мэдрэгчийн сүлжээг гол төлөв тусгай мэдрэмжийн хэрэглээнд тараан байрлуулдаг.
Сүлжээний түвшин
Эх үүсвэрийн мэдрэгчийн зангилаагаар мэдэрсэн мэдээллийг мэдээллийн шонд чиглүүлдэг. Мэдрэгчийн сүлжээнд хэрэгцээний үзэгдлийг ажиглахын тулд мэдрэгчийн бүсэд мэдрэгчийн зангилааг тараан байрлуулсан байдаг. Ажигласан үзэгдэл эсвэл мэдээллийг мэдээллийн шонд дамжуулах хэрэгтэй. Ерөнхийдөө эх үүсвэрийн зангилаа нь мэдэрсэн мэдээллийг шон руу шууд нэг-харайлттай урт утасгүй харилцаа холбоогоор эсвэл олон харайлттай богино утасгүй холбоо харилцаагаар дамжуулна. Гэсэн хэдий ч урт утасгүй харилцаа холбоо нь эрчим хүчний зарцуулалт болон мэдрэгчийн зангилааны хүнд гүйцэтгэлээрээ өртөг өндөртэй. Үүний эсрэгээр олон харайлттай богино харилцаа холбоо нь эрчим хүчний зарцуулалтыг бууруулахаас гадна дохионы тархалт болон урт утасгүй холбоо харилцаанд байдаг суваг чимээгүй болох үр дүнг амжилттай бууруулна. Тиймээс энэ нь илүү байдаг. Мэдрэгчийн зангилааг нягт тараан байршуулдаг, хөрш зангилаанууд нэг нэгтэйгээ ойр байдаг учраас мэдрэгчийн сүлжээнд олон харайлттай богино холбоо харилцааг ашиглаж болно. энэ тохиолдолд мэдэрсэн мэдээллийг шонд илгээхийн тулд эх үүсвэрийн зангилаа нь зангилаанаас өөрөөс нь шон хүртэл эрчим хүчний үр ашигтай олон харайлттай замыг сонгохын тулд чиглэлийн протоколыг ажиллуулах хэрэгтэй.
Өгөгдлийн сувгийн түвшин
Мэдээллийн урсгалын олон сэлгүүр, мэдээллийн хүрээ байгуулах ба илрүүлэх, орчны нэвтрэлт, алдааны хяналтыг хариуцаж, найдвартай цэгээс цэгт болон цэгээс олон цэгт дамжуулалтыг хангана. Өгөгдлийн сувгийн түвшингийн хамгийн чухал функц бол орчны нэвтрэлтийн хяналт (MAC) юм. МАС-ийн үндсэн зорилго бол хуваалцах харилцаа холбооны эх сурвалж эсвэл олон мэдрэгчтэй зангилааны дунд орчныг шударгаар, үр дүнтэй хуваалцаж, сүлжээний үзүүлэлтийг эрчим хүчний зарцуулалт, сүлжээний нэвтрүүлэх чадвар, хүргэлтийн хүлээгдэл зэрэгт нь сайжруулна. Гэсэн ч уламжлалт утасгүй сүлжээнд МАС протоколыг өөрчлөлтгүйгээр мэдрэгчийн сүлжээнд шууд хэрэглэж болохгүй, учир нь тэдгээр нь мэдрэгчийн сүлжээний өвөрмөц үзүүлэлт, тухайлбал, эрчим хүчний хязгаарлалтыг тооцдоггүй. Өгөгдлийн сувгийн түвшингийн өөр нэг чухал функц бол мэдээллийн дамжуулалтын алдааны хяналт юм. Олон хэрэглээнд мэдрэгчийн сүлжээг утасгүй харилцаа холбоо нь алдаатай хэлтгий болох хэцүү орчинд тараан байршуулдаг. Энэ тохиолдолд алдааны хяналт нь шаардлагатай, холбоосын найдвартай байдал эсвэл найдвартай мэдээллийн дамжуулалтанд чухал болдог. Ерөнхийдөө гол алдааны хяналтын хоёр механизм байдаг: Forward Error Correction (FEC)–шууд алдаа засварлалт ба Automatic Repeatre Quest (ARQ)- Автомат давтамжтай хайлт.
Физик түвшин
Өгөгдлийн сувгийн түвшинээс харилцаа холбооны орчноор дамжуулалтанд тохирох дохионд бит урсгалыг хувиргахыг хариуцна. Энэ зорилгоор тэрээр маш олон төрлийн асуудалтай холбогдоно, жишээ нь дамжуулалтын орчин ба давтамжийн сонголт, зөөгчийн давтамж үүсгэлт, дохионы өөрчлөлт ба илрүүлэлт, мэдээллийн нууцлал. Үүнд дээр нэмээд тэрээр мөн техник хангамж болон янз бүрийн цахилгааны болон механик холбоосуудтай ажилладаг.
Мэдрэгч
Мэдрэмтгий элемент буюу мэдрэгч нь биетийн тоо хэмжээг хэмжиж түүнийгээ ажиглагч цахилгаан багаж хэрэгслийн тусламжтайгаар уншиж болохуйц дохио руу шилжүүлдэг хувиргагч юм. Мэдрэгч нь хүрэх үед дохиог хүлээн авч хариу үйлдэл үзүүлдэг төхөөрөмж юм. Мэдрэгчийн хүлээн авах чадвар нь хэмжилтээр гарч ирсэн тоон нэгж өөрчлөгдөх үед мэдрэгчийн хариу хэр зэрэг өөрчлөгдөж байгааг харуулдаг. Маш бага хэмжээний өөрчлөлтийг хэмждэг мэдрэгч нь хүлээн авах чадвар өндөртөй байх ёстой. Мөн мэдрэгч нь хэмжиж байгаа зүйлдээ нөлөө үзүүлдэг. Мэдрэгч нь хэмжиж байгаа зүйлдээ бага нөлөө үзүүлдэг байх хэрэгтэй. Мэдрэгчийг жижигхэн болгосноор  энэхүү нөлөөг багасгадаг бөгөөд  зарим талаараа давуу талтай байж ч болох юм. Техник технологийн хөгжлийг дагаад мэдрэгчийн хэмжээ улам жижиг болсоор байгаа бөгөөд мэдрэгчийг бичил цахилгаан механик системийг (MEMS-micro-electro-mechanical system) ашиглаж хийсэн бичил мэдрэгч шиг нүдэнд үл үзэгдэх хуваарьтайгаар үйлдвэрлэх боломжтой болж байгаа юм. Ихэнх тохиолдолд энгийн мэдрэгчтэй харьцуулахад бичил мэдрэгч нилээд өндөр хурд болон хүлээн авах чадвартай байдаг.
Мэдрэгчийн зангилааны бүтэц
Мэдрэгчийн зангилаа нь гол төлөв дөрвөн үндсэн хэсгээс бүрддэг: мэдрэх нэгж, боловсруулах нэгж, харилцах нэгж, эрчим хүчний нэгж.
Хасэбэ Макото
Хасэбэ Макото (1984 оны нэгдүгээр сарын 18-нд Фүжиэда хотод төрсөн) — Японы хөлбөмбөгчин бөгөөд Германы «Айнтрахт Франкфурт» болон шигшээдээ хагас хамгаалагчаар тоглодог. 2011 оны Азийн цомын аварга.
Замнал
2013 оны есдүгээр сарын 2-нд «Нюрнберг» багтай гурван жилээр гэрээлсэн.
2014 оны зургаадугаар сард «Айнтрахт Франкфурт» Хасэбэтэй 2016 он дуустал гэрээлэв
Шигшээ
Японы шигшээ Хасэбэг 2006 оны хоёрдугаар сарын 11-нд Америкийн эсрэг анх гараалуулж байсан ба 2011 оны наймдугаар сард Бразилтай нөхөрсөг тоглоход гоолдож байв. 2010, 2014 оны ДАШТ, 2011 оны Азийн цом болон 2013 оны Холбоодын цомд оролцсон.
Гаднын холбоос
Ангилал:Азийн Аваргуудын Лигийн аварга Ангилал:Хөлбөмбөгийн Азийн аварга Ангилал:Германы хөлбөмбөгийн улсын аварга Ангилал:Японы хөлбөмбөгийн улсын аварга Ангилал:Японы шигшээ багийн хөлбөмбөгчин Ангилал:Хөлбөмбөгийн хамгаалагч Ангилал:Үрава Ред Даймондс багийн тоглогч Ангилал:Вольфсбург багийн тоглогч Ангилал:Нюрнберг багийн тоглогч Ангилал:Айнтрахт Франкфурт багийн тоглогч Ангилал:Япончууд Ангилал:1984 онд төрсөн
Ким Инь-соб
Ким Инь-соб (Ким Инь-соб, 김인섭, 1973 онд төрсөн) — Өмнөд Солонгосын хөнгөн жингийн сонгомол бөх.
Эх сурвалж
Ангилал:Бөхийн дэлхийн аварга Ангилал:Бөхийн азийн наадмын аварга Ангилал:Бөхийн азийн аварга Ангилал:Өмнөд Солонгосын бөх Ангилал:2000 оны зуны олимпод оролцогч Ангилал:2004 оны зуны олимпод оролцогч Ангилал:Өмнөд Солонгосын олимпын оролцогч Ангилал:Өмнөд Солонгосын олимпын мөнгөн медальтан Ангилал:Өмнөд Солонгосчууд Ангилал:1973 онд төрсөн
Пеньярол (хөлбөмбөгийн баг)
Пеньярол клуб нь 1891 оны 9 сарын 28-нд байгуулагдсан, Британийн төмөр замын ажилчдын Төв Уругвайн Төмөр Замын Крикет Клубаас үүсч хөгжин, Уругвай болон Өмнөд Америкийн хамгийн хүчирхэг багуудын нэг болсон билээ. Пеньярол баг Примера Дивизионд 49 удаа түрүүлсэн нь хамгийн дээд амжилт юм. Тэд мөн 1960 онд анхны Либертадоресын цомын шигшээд Клуб Олимпиаг ялж тэргүүлж байсан түүхтэй. Либертадоресын цомыг 5, Тив хоорондын цомыг 3 удаа хүртсэн. 2009 онд Олон Улсын Хөлбөмбөгийн Түүх, Статистикийн Холбооноос Пеньярол багийг Өмнөд Америкийн 20-р зууны шилдэг багаар нэрлэжээ.
Цахим холбоос
Ангилал:Уругвайн хөлбөмбөгийн клуб Ангилал:Монтевидеогийн спортын клуб Ангилал:Төмөр замын спортын клуб Ангилал:1891 онд байгуулагдсан Ангилал:1913 онд байгуулагдсан
Кэндо
thumb|200px Кэндо (剣道, けんどう, Кэндоо) нь япон хэлээр "илдийн зам" хэмээх утгатай үг бөгөөд Японы уламжлалт илдийн урлаг кэнжүцүд тулгуурлан хөгжсөн орчин үеийн, илдээр тулалдах тулааны урлаг юм.
Кэндо нь Кэн буюу илд, До буюу зам, хөгжил гэсэн утга илэрхийлдэг бөгөөд Японы Улсын үндэсний тулааны урлаг юм.
Кэндогийн урлаг нь каратэ, жүдо, айкидогийн нэгэн адил тулалдах урлаг бөгөөд илдээр тулалддагаараа онцлог. Эртний Япон улсад овог хоорондын дайн тулаан ихээр болдог байсан бөгөөд илдээр тулалдах арга барил гол үүргийг гүйцэтгэж байжээ. Илд нь самурай нарын гол зэвсэг байсан хэдий ч энгийн үед дасгал сургуулилалт хийхэд санамсаргүй осол аюул ихтэй байсан тул 18-р зуунаас эхлэн мод болон хулсаар орлуулан бэлтгэл хийх болсон нь кэндогийн урлаг үүсэх эхлэл болсон байна. Кэндо нь тулааны урлаг (Бүдо), Самурайн замнал (Бүшидо) бөгөөд сэлэм ашиглан дайснаа ялан дийлэх арга ухаанаас үүдэлтэй боловч түүхийн урт хугацааны явцад хөгжин өнөөгийн төлөвшлөө олжээ.
18-р зууны сүүл үед Японд Самурай нарыг биедээ илд авч явахыг хориглосонтой холбогдуулан Кэндогийн урлаг хүчтэй хөгжих болжээ. Кэндогийн урлаг нь хувь хүний ёс суртахуун, эрдэм мэдлэг, итгэл үнэмшлийг агуулсан амар амгалан нийгмийн цогц урлаг болон хөгжиж байна.
Чойбалсан сум
Чойбалсан (монгол бичгээр Зураг:Чойбалсан мб.PNG - čoyibalsang, чойибалсанг) — Дорнод аймгийн сум. Сумын төв нь аймгийн төв Чойбалсан хотоос хойш 55 км зайд оршино. Дорнод Монголын төмөр замын Хэрлэнгол өртөө тус сумын төвд байдаг. Уг сум нь Бүгд Найрамдах Монгол Ард Улсын нам, төрийн тэргүүн Хорлоогийн Чойбалсангийн өсөж төрсөн нутаг билээ.
Ерөнхий мэдээлэл
Төв нь Улаанбаатараас 711 км, Чойбалсан хотоос 55 км алслагдсан Хулст суурин. Сумын төвд маршал Х.Чойбалсангийн хөшөөг 2005 онд түүний мэндэлсний 110 жилийн ойгоор босгосон. Сумын төв Чойбалсан хотын эрчим хүчний системээс цахилгаанаар хангагдсан, төмөр замын өртөө, хилийн боомттой. Бэлчээрийн үетэн, алаг өвс, хиаг, хялгана, харгана, жижиг бутлаг үетэн, улалж, дэрс зонхилсон хээрийн ургамалтай. Хэрлэнгийн хөвөөгөөр алаг өвс, үетэн, улалж бүхий нугын ургамал элбэгтэй.
Хэрлэнгийн дагуу бургасан шугуйтай. Нутгийн ихэнхийг Дорнод Монголын тэгш тал, гүвээ толгод эзэлдэг. Цувраа (970м), Сэргэлэн (899м), Их үнэгт (956м), Өлзийт (786м), Цагаан толгой (652м), Дунд Хярд (773м) гэх мэт уулстай. Эх газрын эрс тэс уур амьсгалтай. 1 дүгээр сарын дундаж температур -22°С, 7 дугаар сарынх +21 °С, жилд дунджаар 200-280 мм тунадас унадаг. Яхь, Хярд, Хар нуур, Цагаан нуур, Хөх нуур гэх мэт нуур тойромтой. Нутгийн нь дундуур Хэрлэн гол урсаж өнгөрдөг. Карбонатлаг, мараалаг нимгэн, хар хүрэн хөрс зонхилдог. Цагаан зээр, чоно, үнэг, хярс, дорго, тарвага зэрэг ан амьтантай. Хээрийн.болон усны шувуу элбэгтэй. Дэлгэрмөнх, Найнги, Гурванбаян, Үнэгт, Буяндэлгэр, Хулстай, Баянхутаг зэрэг тахилгатай уул овоотой. Тус сум 2005 оны тооллогоор 2844 хүн амтай, засаг захиргааны нэгж 3 багтай. Мөн оны тооллогоор 69645 толгой малтай, үүний дотор тэмээ 597, адуу 10163, үхэр 7735, хонь 32495, ямаа 18755 толгой байна.
Түүх
БНМАУ-ын Бага Хурлын Тэргүүлэгчдийн тогтоолоор 1931 онд хуучин хошуудыг татан буулгаж нэгтгэх, шинэ аймаг, сум, баг байгуулах ажил явагдах үед Очирсүмбэр, Дэлгэрмөнх, Баянталбай сумдыг нийлүүлж нэг сум болгон Давст сум гэж нэрлэжээ. Энэ сум нь 1000 гаруй өрхтэй, 10 гаруй багтай нэлээд том сум болсон байна. 1935 онд орон нутгийн засаг захиргаа шинэчилсэн зарчмаар сонгох, түүний гүйцэтгэх үүргийг нэмэгдүүлэх ажил орон нутагт зохиож энэ асуудлаар Давст сумын төлөөлөгчдийн хурал хуралдаж, хурал дээр олон төлөөлөгчдөөс сумын нэр нь зохимжгүй байна, олонд алдаршсан хуучин гурван сумын ард олонд тааламжтай гурван газрын нэрээс адил тэгш оруулж сумаа нэрлэх нь зүйтэй гэж санал гаргасныг үндэслэн хурлаас сумын нэрийг хуучин Очирсүмбэр сумын нэрээс "Очир", Баянталбай сумын нэрээс "Баян", Дэлгэрмөнх сумын нэрээс "Мөнх" гэдэг нэрийг авч Очирбаянмөнх сум гэж нэрлэсэн байна. Энэ сум нь 15 багтай зохион байгуулагджээ. 1936 онд 15 багийн 1338 өрх аж ахуйтанд 131313 толгой мал байсан байна. Мөн онд сумын захиргааны нэг гэрт зуны түр сургууль (багш нь Дугар), 1937 онд мал эмнэлгийн салбар (бага эмч нь Хандын Дорж), 1938 онд хүн эмнэлгийн санитар салбар (эрхлэгч нь санитар Орших) байгуулагджээ. Дээрх түр сургууль нь 1940 онд сумын анхны бага сургууль болж 60 хүүхэдтэй, 8 эсгий гэр, нэг жижиг байшинд хоёр багш (Балганы Жамъян, Жүгдэрийн Доржпалам)-тай хичээллэх болсон байна. 1942 оны эхэнд зарим сумдын зохион байгуулалтанд тэгшитгэл хийх үед тус сумын 6 багийн 660 өрхийн 1970 хүн ам, 57500 гаруй малыг Гурванзагал суманд шилжүүлээд Очирбаянмөнх сум нь 9 багтай 748 өрх 54700 гаруй толгой малтай үлджээ. 1944 онд Улсын Бага хурлын тэргүүлэгчдийн тогтоолоор Очирбаянмөнх сумын нэрийгөөрчилж БНМАУ-ын хошой баатар, маршал Чойбалсангийн нэрээр нэрлэсэн байна. Тус суманд нэгдэлжих хөдөлгөөн эрчимтэй явагдаж 1937-1958 онд "Жаргалант амьдрал", "Хэрлэн цагаан талбай", "Гучин жил", "Хэрлэн", "Баяндэлгэр", "Дэлгэрэх" нэгдлүүд байгуулагдаж 1959 онд эдгээр нэгдлүүд нийлж нэгдэл нийгмийн 34519, гишүүдийн амины 28364 бүгд 62883 толгой малтайгаар нэг нэгдэл болж, нэгдлийн нэрийг "Хэрлэн цагаан талбай" (дарга нь С.Гомбожав) гэж нэрлэжээ.
Алдар Гавьяатнууд
Ангилал:Дорнод аймгийн сум Ангилал:Монголын сум
Ивээн тэтгэгч
Ивээн тэтгэгч буюу Билэгжаргал нь (Спонсор. Sponsor). Латины spoondere – “даалгах, үүрэг болгох” гэсэн үгнээс гаралтай. Энэ нэр томъёо анх өөртөө ямар нэг алдаа мадаг, буруу зөрүү юмны төлөө хариуцлага хүлээхийг дааж авсан хүнийг буюу даагчийг илэрхийлж байжээ. Шашны хүрээнд хүүхдийн шашны боловсролын төлөө хариуцлага хүлээсэн загалмайлсан эцэг, эсвэл эхийг нэрлэдэг байв. Ажил хэргийн хүрээнд энэ нэр томъёог анх аливаа бараа бүтээгдэхүүнийг сурталчилсан радио тайлбарлагчид хөлс төлөх харилцаанд хэрэглэж эхэлжээ. Орчин үед ивээн тэтгэгч хэмээх ойлголтыг маш өргөн утгаар хэрэглэх болж, ямар нэгэн хөдөлгөөн, санаачлага, байгууллага, хувь хүнд санхүүгийн болон бусад төрлийн тус дэмжлэг үзүүлж буй хувь хүнээс эхлээд компани, пүүс, янз бүрийн сан, нийгэмлэгийн үйл ажиллагааг хэлдэг байна. Ялангуяа сонгуулийн кампанит ажлын үед ивээн тэтгэх үйл ажиллагаа өргөн хүрээнд өрнөдөг. Томоохон компани, байгууллага, хувь хүмүүс янз бүрийн арга хэмжээ болон сурталчилгааны материалуудыг сонин хэвлэлд нийтлэх, радио телевизээр нэвтрүүлэх, бие даасан сонин гаргах ажлыг ивээн тэтгэдэг. Сүүлийн үед урлагийн “одуудын” тайлан тоглолт, шоу цэнгээний үйл ажиллагааны мэдээллийн ивээн тэтгэгчээр хэвлэл мэдээллийн хэрэгслүүд ажиллах явдал өргөжиж байна. Ивээн тэтгэх үйл ажиллагааг нэг удаагийн, байнгын, урт хугацааны, тохиолдлын шинжтэй гэж ангилдаг. Тухайлбал, АНУ-д их, дээд сургуулиудыг янз бүрийн хувийн сангуудын тусламжтайгаар байнга санхүүжүүлэх явдал түгээмэл юм. Сүүлийн жилүүдэд манай оронд хэвлэл мэдээллийн хэрэгслийг дэмжих, хамтран ажиллах явдал өргөжиж байгаа нь чөлөөт хэвлэлийг хөгжүүлэх, санхүүгийн чадавхийг сайжруулах, идэвх санаачлагыг дээшлүүлэхэд эерэг нөлөө үзүүлж байна.
1888 он
Гадаад холбоос
#
Элтон Брэнд
Элтон Тайрон Брэнд (Elton Tyron Brand, 1979 оны гуравдугаар сарын 11-нд Нью-Йорк мужийн Кортлендт Мэнор хотод төрсөн) — Америкийн мэргэжлийн сагсан бөмбөгчин бөгөөд Үндэсний сагсан бөмбөгийн холбооны Атланта Хокс багт тоглодог.
Замнал
Урьд нь Чикаго Буллз, Лос-Анжелес Клипперс, Филадельфия Севенти Сиксерс болон Даллас Маверикс багуудад тоглож байв. 1999 оны драфтын нэгдүгээр сонголтоор Чикаго Буллз багт элсэж, 20.1 оноо, 10.0 бөмбөг авалт дунджилан Стив Фрэнсисийн хамт шилдэг тоглогчийн шагнал хүртэж байлаа. 2002 болон 2006 онуудад Бүх оддын тоглолтонд оролцож байсан. Брэнд Лос-Анжелес Клипперс багт хоёр оронтой оноо, бөмбөг авалтын дунджыг улирал тутам авч ид гялалзаж үед Майами Хит багаас Клипперст 82 сая долларын гэрээ санал болгож байлаа. 2007-2008 оны улиралд зүүн борвио маш хүнд бэртээж, илааршсан ч Брэндийн тоглолтын идэвхи илт муудан муудсаар Даллас Маверикс багаас халагдаж ч байв.
АНУ-ын шигшээ түүнийг 1999-2006 оны хооронд тоглуулж байв.
Холбоос
Ангилал:1979 онд төрсөн Ангилал:АНУ-ын шигшээ багийн сагсан бөмбөгчин Ангилал:НБА-гийн тоглогч Ангилал:Бүх оддын тоглолтонд оролцогч Ангилал:Атланта Хокс багийн тоглогч Ангилал:Сагсан бөмбөгийн хүчний довтлогч Ангилал:Сагсан бөмбөгийн төвийн тоглогч Ангилал:Америкчууд
1950 оны улсын наадмын бөх барилдаан
Есийн даваа
Ангилал:Улсын наадмын барилдаан
Мезоамерик
Мезоамерик буюу Месо-Америка (Mesoamérica) нь XV, XVI зууны үед испаничууд Төв Америкт ирж, колоничлохоос өмнө цэцэглэн хөгжиж байсан Колумбын өмнөх нийгмийн соёлын бүс орших Америк тивийн дундад өргөргүүд дээр орших нутгийг хэлдэг. Уг соёлын бүс нь төв Хондурас, өмнөд Коста Рикагаас Мексикийн Синолоа дахь Тамаулипас ба Рио Фуэртэгийн Сото ла Марина голын сав хүртэл үргэлжилдэг. Энэ бүс нутагт балар эртний овгуудтай зэрэгцэн хөдөө аж ахуйн тосгон суурингууд, улс төр, шашин шүтлэг, ёслолын аварга төвүүд оршин байлаа. Мезоамерикийн хамгийн том төлөөгчид нь Ольмек, Тиотихуакан, Майя ба Ацтек юм. Эдгээр соёл нь нийгэм, улс төрийн цогц системтэй, шинжлэх ухаан, технологийн дэвшилтэт байдлыг бий болгосон, дэд бүтцийн нэгдсэн системтэй байв. Орчин үед Мезоамерикт Төв Америкийн орнууд ба зүүн өмнөд Мексикийн 9 мужийг оруулан авч үздэг.
Нэршил
Мезоамерик гэдэг нэр томьёог Германы угсаатан судлаач Паул Киркхофф анх хэрэглэсэн бөгөөд дундад Америк гэсэн утгатай болно. Тэрээр ХХ зууны дунд үед энэ бүсийн ард түмнүүдийн соёлын уламжлал нь хэдэн мянган жилийн турш явагдсан харилцаанаас үүдэн ижил төстэй болсон байдгийг баталсан байна. Газар тариалангийн гол бүтээгдэхүүн нь эрдэнэшиш, цаг тооны бичиг хэрэглэдэг (сарны хэмнэлд тохируулсан 365 өдөртэй ба 260 өдөр бүхий ёслолын гэсэн 2 төрлийн байсан), зурган болон дүрс үсэг хэрэглэх байдал, олон төрлийн цусан тахилгууд, үзэл суртлын төстэй зарчмууд, хэл зүйн хувьд нэг бүлэгт хамаарах байдал нь тус бүсийг Мезоамерик хэмээх нэгэн бүс болгох нөхцөл болжээ. Мезоамерикийг умард Мексик болон АНУ-ын баруун хэсгийн Аридоамерик, Оазисамерикийн соёлын бүстэй нэг бүлэг оруулах явдал байдаг боловч төдийлөн түгээмэл хэрэглэгддэггүй.
Газар зүй
Хойд өргөрөгийн 10° - 22° хооронд орших умард ба өмнөд Америкийг холбосон халуун орны уур амьсгал бүхий экологийн системтэй, хүрээлэн буй орчны бүхэл цогц хүзүүвч газар юм. Археологич, антропологич Майкл Д.Кой энэ бүсийг далайн түвшнээс дээш 1000 метр хүртлэх нам дор газар ба 1000 аас 2000 м хүртэл өргөгдсөн өндөрлөг газар гэж өөр хоорондоо ялгаатай 2 хэсэгт хувааж үзсэн байна. Халуун орны болон халуун орны орчмын уур амьсгал зонхилдог ч энэ нь ихэвчлэн Номхон далайн эрэг орчим болон Мексикийн булан, Карибын тэнгисийн орчимд үнэн байдаг. Уулархаг бүс нутгаараа сэрүүн уур амьсгалтай, дундаж хэмжээний хур тунадас ордог. Хур тунадас харилцан адилгүй унадаг бөгөөд Юкатан, Оаксака хооронд хуурайвтар, далайн эрэг хавиар чийглэг байдаг байна.
Он дараалал
Мезоамерикт хүн суурьшсан үеийг хэд хэдэн хэсэгт хуваадаг.
Эртний индианчууд
Газар тариалан эрхлэхээс өмнөх үеийн агнуур-түүврийн аж ахуй эрхэлдэг байсан үе юм. Энэ үед хүмүүс таруу, сийрэг суурьшин амьдарч байсан бөгөөд хөдөө аж ахуй бий болсноор дуусгавар болсон. Ойролцоогоор МЭӨ 10.5 мянган жилээс МЭӨ 8000 жилийн хоорондох үеийг авч үздэг. Энэ үеийн дурсгалуудыг Гватемалын Чивакабэ, Лос Тапиалес, Пуэрта Парадэгийн уулс, Белиз дэх Orange Walk, Гондурасын Эль Гигантэ агуйгаас харж болно.
Хуучин чулууны үе
Энэ үе нь МЭӨ 8000-2000 жилийг хамрах ба хүмүүс газар тариалан эрхлэх болж эхэлсэн хугацаа бөгөөд хүмүүс суурьшин амьдарч эхэлснээр төгсгөл болжээ. МЭӨ 3500 жилийн үед эрдэнэшишийн тоосыг хүртээж чаддаг болсныг Гватемалын Эскуйнтлагийн олдвороос харж болдог байна. Гол ололт нь эрдэнэшишийг тариалж хүнсний гол бүтээгдэхүүнээ болгосон явдал юм.
Эхэн үе
МЭ 50 – 600 оны хооронд үргэлжилсэн. Салангид зохион байгуулалттай аймгуудын нэгдлүүд бий болж эхэлжээ. Төв Мексикийн Теотихуаканы уулс, Гватемалын Тикалд хүчтэй нэгдлүүд бий болсон байна. Оаксакагийн Монте Албанид Тольтекийн соёл өргөжин хөгжиж, нийслэл болон бусад хотуудаа байгуулж байв. Теотихуаканд хотуудын хооронд зам сүлжээ бий болж, газар тариалангийн багажуудын тогтсон хэлбэр бий болжээ. Гол төв нь Пакуча хот юм. Майячуудын зүүн өмнөд хэсэгт улс төр, эдийн засаг цэргийн томоохон бүлэглэл бий болсон нь Тикал байлаа. Тикал нь өмнөд Майячуудыг бүхэлд нь хянаж байсан бөгөөд Пакуча (төв Мексик), Эль Чаяал, Жэйд (Гватемал)-тэй өргөн харилцаа холбоо тогтоосон байв. МЭ 400 оны орчмоос хүмүүс хоорондоо зурган бичгээр харилцаж эхэлсэн байна. Тикал нь Уаксактун, Караколь, Дос Пилас, Нараньо, Каракмуль нарыг өөртөө нэгтгэсэн байсан ч Петен Бальсинтай дайны байдалтай байжээ. 552 онд Тикалын арми Караколийн цэрэгт бут цохигдсоны дараа сонгодог үеийн эхэн хэсэг төгсдөг.
Хожуу үе
МЭ 600 – 850 оны хооронд үргэлжилдэг. Энэ үед Майягийн бүс нутагт улс төр, эдийн засгийн олон тооны төвүүд бий болсон байна. Тикалын нийгэм-эдийн засгийн уналт, мөхөл нь үүний үндсийг тавьсан байна. Тикалыг бут цохьсон Караколиас гадна Паленкю, Копан, Калакмул, Агуатека, Канкуэн, Петексбатун гэх мэт хотууд Гватемалд бий болсон байна. 710 оны орчимд Тикал дахин сэргэн холбоо байгуулж эхлэхийн сацуу сул дайснуудаа устгаж эхэлсэн байна. Хожуу үеийн төгсгөлд цэцэглэн хөгжиж байсан хотууд эзгүйрэн "Майягийн сүйрэл" гэж нэрлэгддэг үйл явдал болжээ.
Сонгодог үеийн төгсгөл
МЭ 850 -1000 оны хооронд үргэлжилсэн байна. Умард Майягийн нам дор газарт суурьшсан Пүүк гэгч толгодын бүст бий болсон соёлын төвүүдийн өсөлт хөгжилт энэ үед хамаардаг. Пүүкийн суурингууд нь ихэвчлэн өмнөх үеийн Майячуудаас илүү дэвшилтэт технологи бүхий хөдөө аж ахуй эрхлэх арга хэлбэр, барилгын техникүүдээрээ бусдаасаа ялгарч байсан. Уксмал, Саейл, Лабна, Каба болон Окскинток төвүүд нь Пүүкийн соёлыг харуулдаг. Пүүкээс зүүн болон өмнө зүгт нилээд хол зайтай Чичен Ица, Эдзна төвүүд цэцэглэн хөгжиж байсан. Тольтекийн эзэнт гүрний хараат байсан Чичен Ица нь төв Мексиктэй өндөр түвшний өргөн харилцаатай байсан бөгөөд Тольтек маягийн боловч илүү боловсронгуй архитектуртай байсан байна.
Сонгодог эриний дараа үе
Сонгодог үеийн мөхлийн дараа улс төрийн олон төрлийн уналтаас гарах оролдлогууд, олон хэсэгт хуваагдсан МЭ 900–1000 оны хоорондох хуваагдлын үе юм. Чичен Ицагийн дараа Майягийн иргэншил үндсэндээ хүчтэй уналтанд орсон. Гэвч умард Майячуудын дунд Майяпан буюу Кукульканы сүм хүчтэй нөлөөтэй хэвээр 200 жил оршин тогтносон юм. Майяпаны задралын дараа аварга төв хот улсууд буюу аварга хотууд Окскутзаб (Мерида), Тихо (Юкатан) нар бий болсон байна. Өмнөд уулархаг нутгийн Майячуудын дунд Тониня, Каминалю төвүүд хүчтэй нөлөөтэй байв. Каминалю нь Майягийн түүхэн дэх хамгийн урт настай 400 жил оршин тогтсон ёслолын төв байжээ. Энэ үед төв Мексикт Тола, Чолула нийслэлтэй Тольтекийн эзэнт гүрэн хүчтэй хэвээр байлаа. Мөн үүтэй зэрэгцэн Ацтекийн эзэнт гүрэн оршин байв.
1519 болон 1521 онд ирсэн Испаничуудын удаа дараагийн эзлэн түрэмгийлэл нь энэ үеийг төгсгөсөн байна. Гэвч зарим төв нь нилээд удаан оршин тогтносон юм. Тухайлбал Майягийн Чичен Ица, Таяасал, Кёвож болон Закпэтэн төвүүдийг багтаадаг Петэн бүс 1697 он хүртэл оршин тогтнол байсан юм. Мөн Мезоамерикт хэзээ ч хүчээ авч, товойн гарч байгаагүй ч тусгаар оршин тогтнож байсан нилээд олон бүс байдаг.